Document ID: 32006R0434

NARIADENIE KOMISIE (ES) č. 434/2006
z 15. marca 2006,
ktorým sa mení a dopĺňa nariadenie (ES) č. 887/2005, ktorým sa otvára krízová destilácia podľa článku 30 nariadenia Rady (ES) č. 1493/1999 pre určité vína v Grécku
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1493/1999 zo 17. mája 1999 o spoločnej organizácii trhu s vínom (1), a najmä na jeho článok 33 ods. 1 písm. f),
keďže:
(1)
Nariadením Komisie (ES) č. 887/2005 (2) sa otvorila krízová destilácia ustanovená v článku 30 nariadenia (ES) č. 1493/1999 pre určité vína v Grécku.
(2)
Keďže zároveň platí viacero opatrení týkajúcich sa destilácie, grécke orgány zistili, že ani liehovary, ani kontrolné úrady nemajú dostatočné kapacity na zabezpečenie hladkého priebehu destilácie. Na zabezpečenie účinnosti opatrenia ustanoveného nariadením (ES) č. 887/2005 je preto nutné predĺžiť obdobie dodávky liehu intervenčnej agentúre ustanovené v uvedenom nariadení do 30. apríla 2006.
(3)
Nariadenie (ES) č. 887/2005 by sa preto malo zodpovedajúcim spôsobom zmeniť a doplniť.
(4)
Opatrenia ustanovené v tomto nariadení sú v súlade so stanoviskom Riadiaceho výboru pre víno,
PRIJALA TOTO NARIADENIE:
Článok 1
V článku 4 ods. 1 nariadenia (ES) č. 887/2005 sa druhá veta nahrádza takto:
„Získaný lieh sa musí dodať intervenčnej agentúre v súlade s článkom 6 ods. 1 najneskôr do 30. apríla 2006.“
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Uplatňuje sa od 16. marca 2006.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 15. marca 2006

Labels: 3
18
17
6